Diari Oficial de la Generalitat Valenciana


Sumari del DOGV 1973, del 26-02-1993 (1993/827273)

RESOLUCIÓ d'1de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva.per la Comissió Territorial d'Urbanisme d'Alacant de la revisió de les normes subsidiàries de planejament de Novelda.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1973

Data del DOGV
:   26-02-1993

Secció del DOGV
:   ALTRES DISPOSICIONS

Número del document
:   1993/827273


Data del document
:   01-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'1 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva per la Comissió Territorial d'Urbanisme d'Alacant de la revisió de les normes subsidiàries de planejament de Novelda.  
La Comissió Territorial d'Urbanisme d'Alacant, en la sessió del 16 d'octubre de 1992, va acordar: aprovar definitivament la revisió de les normes subsidiàries de planejament de Novelda.  
La Comissió Territorial d'Urbanisme, en, la sessió del 16 d'octubre de 1992, a la vista de l?expedient de referència i basant-se en aquests:  
Antecedents de fet  
1. L'ajuntament, en la sessió plenària de 7 de juliol de 1992, n'acordà l'aprovació provisional, després d'haver complit els tràmits d'aprovació inicial i d'exposició pública mitjançant els anuncis que aparegueren en el Butlletí Oficial de la Província i en un dels diaris de més difusió provincial.  
2. La Comissió Territorial d'Urbanisme d'Alacant, en la sessió del dia 17 de juliol de 1992, acordà deixar sobre la taula l'expedient de referència, atesa l'existència de determinades deficiències de caràcter tècnic i de les objeccions contingudes en algun dels informes sectorials aportats.  
3. L'ajuntament, amb data 5 d'octubre de 1992, presenta la nova documentació d'esmena, aprovada en la sessió plenària municipal de 24 de setembre de 1992.  
4. La documentació, la integren una memòria, uns plànols d'informació i d'ordenació i unes normes urbanístiques.  
5. Hi ha a l'expedient uns informes de la Direcció General de Carreteres del Ministeri d'Obres Públiques i Transports, de la Gerència de Projectes Urbanístics de Renfe, de l'Oficina del Pla de Carreteres de la Conselleria d'Obres Públiques, Urbanisme i Transports, i de la Confederació Hidrogràfica del Xúquer, tots amb caràcter favorable.  
Igualment hi ha una declaració d'impacte ambiental, acceptable només a l'efecte ambiental, de la Conselleria de Medi Ambient.  
6. L'objecte d'aquest expedient és materialitzar la revisió anticipada de les normes subsidiàries de planejament de Novelda, d'acord amb l'autorització, concedida pel Conseller d'Obres Públiques, Urbanisme i Transports, amb la finalitat d'endegar el futur desenvolupament industrial del municipi i adequar el planejament vigent a les demandes i necessitats actuals que no s'hi preveuen.  
Consideracions tècnico- jurídiques  
1. La tramitació es considera correcta d'acord amb el que estableixen l'article 114 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 125, del 127 al 130 i del 132 al 134 del Reglament de Planejament, per remissió del 151 del mateix text legal.  
II. La documentació es considera completa d'acord amb l'article 80.2 del text refós de la Llei sobre el Règim del Sòl i Ordenació Urbana i amb l'article 97 del Reglament de Planejament.  
III. La nova documentació, presentada per l'ajuntament amb data 5 d'octubre de 1992, esmena les deficiències apreciades per la Comissió Territorial d'Urbanisme, i són admissibles tècnicament les determinacions contingudes en l'expedient objecte de l'acorda conformement al que estableixen l'article 78 del text refós de la Llei sobre el Règim del Sòl i Ordenació Urbana i l'article 93 del Reglament de Planejament.  
IV S'ha complit el que preveuen la Llei 25/1988, de 29 de juliol, de Carreteres; la Llei 16/1987, de 30 de juliol, d'Ordenació dels Transports Terrestres; la Llei 6/1991, de 27 de març, de Carreteres de la Comunitat Valenciana; la Llei, 29/1985, de 2 d'agost, d'Aigües, i la Llei 2/1989, de 3 de març, d'Impacte Ambiental.  
V La Comissió Territorial d'Urbanisme és competent par a l'adopció de l'acorda en virtut del que disposen l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 5 i 15. 10 del Reglament dels òrgans Urbanístics de la Generalitat Valenciana, aprovats pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats i la resta de disposicions aplicables, va acordar: aprovar definitivament la revisió de les normes subsidiàries de planejament de Novelda. L'Ajuntament ha de publicar íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la vigència, conformement al que estableix l'article 70.2 de la Llei Reguladora de les Bases del Règim Local. en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut d'aquesta resolució a tots els interessats que apareguen en l'expedient.  
Cosa que es fa pública, d'acord amb el que preveuen l'article 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 134 del Reglament de Planejament. Val a dir que contra aquests acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 1 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.